Оқу ісінің меңгерушісі: Жармуханов А.К

Күні: 10.11.2016 Сынып: 6 «а», «ә» Пәні: Қазақ тілі

**Сабақтың тақырыбы: Сын есім**

**Сабақтың мақсаты:**

**Білімділік :** тақырып бойынша білім беруі, кеңейту, алған білімдерін қолдана білуге үйрету;   
**Тәрбиелік :** түрлі тапсырмалар арқылы ұлтжандылыққа, өлеңді мәнерлеп оқуға, аңғарымпаздыққа, тапқырлыққа тәрбиелеу;  
**Дамытушылық :** оқушылардың шығармашылық және өз бетіндік қабілетін, таза, көркем жазу қабілетін, ой-санасын дамыту.

**Сабақтың түрі:** жаңа тақырып  
**Сабақтың өту әдісі:** кесте , түсіндіру, тапсырмалар беру, сұрақ-жауап,   
**Сабақ көрнекілігі:** Тақырыпқа арналған сызба, кеспе карточкалар

**І.Ұйымдастыру кезеңі**.

1.Сәлемдесу.

2.Сыныптың тазалығына назар аудару.

3.Оқушылардың назарын тақтаға аудару

**ІІ.Үй тапсырмасын сұрау.**

107-жаттығу. Төменде берілген сөздерге байланысты өз жандарыңнан жұмбақ, жаңылтпаш немесе шағын өлең құрастырыңдар. ***Жұлдыз, дос, арман, бәйтерек, қыран, бақыт.***

**ІІІ.Жаңа тақырып. Сын есім.**

|  |  |  |  |  |
| --- | --- | --- | --- | --- |
| **Сын есім**- заттың сапасы мен сынын, көлемі мен түр-түсін, сипатын білдіретін сөздер. Сын есім қандай ? қай? деген сұрақтарға жауап береді.  **Сын есімнің белгілері:** | | | | |
| **Заттың түр –түсін білдіреді** | **Заттың көлемін,салмағын, сынын білдіреді** | **Заттың сапалық белгісін, сипатын білдіреді** | **Заттың дәміне,иісіне және басқа сипаттарына байланысты белгілерін білдіреді.** | **Затқа, қимыл, іс-әрекетке , мезгіл-мекенге қатысты сынды білдіреді.** |
| Ақ,қара, көк, | Ұзын, аласа, кең, ауыр,үлкен, | Әдемі,жақсы, жалқау, ақылды. | Қышқыл, жұмсақ, ащы,тәтті,қатты, | Таулы, білімді, жазғы, желсіз, ертеңгі, айдай, ашық,төзімді. |

**Сын есім**

**құрамына қарай** ұлғасына қарай

**тұлғасына қарай**

**Күрделі сын есім**

**Дара сын есім**

**Туынды сын есім**

**Негізгі сын есім**

Кемінде екі сөзден тұрады,Сөздердің бірігуі, қосарлануы, тіркесуі арқылы жасалады.

Мысалы: көкпеңбек (көк пен көк), қызылды-жасылды,сап-сары, қап-қара , көк ала, қара торы,

**Бір ғана түбірден тұрады.**

**Мысалы:**

,бойшаң, жасыл, баласыз,жақсы,жаман,ашық,тәтті, тұщы

Сөз тудырушы жұрнақ арқылы жасалған сын есімді **туынды сын есім** дейді.

**Мысалы:** арыстан-дай, су-лы, тер-шең, от-ты, ауыс-палы, бағын-ыңқы

Арман ПВ- 74-бетті қара,

Атамұра -92,93 бетті қара

Ешбір қосымшасыз негізгі түбір күйінде жұмсалатын сын есімді **негізгі сын** **есім** дейді.

**Мысалы**: жақсы, әсем, асыл, ақ, сұлу, тәтті, сұр, үлкен,кең, ащы,

**Сын есім мағынасына қарай**

Заттың сын-сипатын басқа сөз табының (зат есім, есімдік, етістік, үстеулерге жұрнақ жалғанып жасалған туынды сын есім) қатысты арқылы білдіретін сын есім- **қатыстық сын есім**.

**Мысалы:** темірдей (тәртіп), сусыз (жер), мейірімді (жан), кестелі (орамал) т.б.

Негізгі түбір сын есімнің өзінен болып, заттың сынын, түр-түсін тікелей анықтайтын сын есім-**сапалық сын есім**

**Мысалы:** жасыл (ағаш), қызғылт (көйлек), ыстық (нан), әдемі (зат) т.б.

**ІV.Оқулықпен жұмыс.**

**112-жаттығу** . Сын есімдерді қатыстыра отырып, , «Табиғат суреттері» тақырыбында мәтін құраңдар.

**113-жаттығу**. Оқып шығып, өлең жолдарындағы сын есімдерді атап, қай сөзбен байланыста айтылғанын түсіндіріңдер.

**114-жаттығу**. Бояу түрлерін жазып шығыңдар. «Кемпірқосақ» тақырыбына жұптасып диалог құраңдар.

**115-жаттығу.** Өлеңді мәнерлеп оқып, жылқы малы туралы өз ойларыңды ортаға салыңдар. Қарамен берілген сын есімдерге морфологиялық талдау жасаңдар.

Шоқпардай –қандай ? сын есім, түбірі шоқпар –не? зат есім, -дай есім сөзден сын есім тудырушы жұрнақ ,мағынасына қарай қатыстық сын есім

Қой мойынды қой -не? Зат есім, мойын- не? Зат есім, -ды-есім сөзден сын есім тудыратын жұрнақ, қатыстық сын есім.

Шығыңқы – түбірі шық –не істе? Етістік, -ыңқы етістіктен сын есім тудырушы жұрнақ. Қатыстық сын есім.

V.Сабақты бекіту.

Сұрақ жауап:

1.Сын есім дегеніміз не?

2.Сын есімнің сұрақтарын ата? Мысал келтір

3.Сын есімнің белгілерін атау, мысал келтіру.

4.Сын есім тұлғасына қарай қалай бөлінеді?

5.Сын есім құрамына қарай қалай бөлінеді?

**VІ.Үйге тапсырма.**

116-жаттығу.